NATJECANJE UČENIKA/CA IZ OBRAZOVNOG SEKTORA

EKONOMIJA, TRGOVINA I

POSLOVNA ADMINISTRACIJA –

EKONOMIJA

Disciplina RAČUNOVODSTVO

Natjecanje učenika/ca iz nastavnog predmeta **Računovodstvo** organiziraju i provode Ministarstvo znanosti i obrazovanja, Agencija za strukovno obrazovanje i obrazovanje odraslih, Hrvatska zajednica računovođa i financijskih djelatnika, Državno povjerenstvo i Škola domaćin.

**Sjedište i adresa Državnog povjerenstva:**

Agencija za strukovno obrazovanje i obrazovanje odraslih

Odjel za razvoj i osiguranje kvalitete sustava strukovnog obrazovanja

10000 Zagreb, Radnička cesta 37b

**Tajnica Državnog povjerenstva:**

Nina Kuljiš Palac, prof., viša stručna savjetnica u

Agenciji za strukovno obrazovanje i obrazovanje odraslih

10000 Zagreb, Radnička cesta 39

telefon: 01/ 6126 790, telefaks: 01/ 6126 606

|  |  |
| --- | --- |
| **Vremenik:** |  |
| **školska natjecanja:** | **27. siječnja 2017.** |
| **županijska/međužupanijska natjecanja:** | **28. veljače 2017.** |
| **državno natjecanje:** | **10. - 12. travnja 2017.** |

**Mjesto održavanja Državnog natjecanja:**

Ekonomsko-birotehnička i trgovačka škola Zadar

Antuna Gustava Matoša 40, 23 000 Zadar

Tel.: 023/ 331 022; 023/ 331 221

e-mail: **ekonomska@ebt-zadar.hr**

#### CILJ

Razviti i poticati interes i sklonost učenika/ca za računovodstvenu i financijsku struku, poticati učenike/ce na nastavak ekonomskoga obrazovanja i uključivanja u gospodarsku praksu - računovodstveno-financijsku struku, povezivati ekonomske škole, ostvarivati bolju povezanost škola i gospodarske prakse.

#### SADRŽAJ I RAZINE NATJECANJA

Područje natjecanja su propisane Izmjene i dopune posebnog stručnog dijela Nastavnog plana i programa za zanimanje ekonomist iz nastavnog predmeta Računovodstvo prema odobrenim udžbenicima Ministarstva znanosti i obrazovanja od 1. do 4. razreda srednje ekonomske škole.

Natjecanje se održava na tri razine: Školska natjecanja, Županijska/Međužupanijska natjecanja i Državno natjecanje.

Članovi Školskih, Međužupanijskih/Županijskih i Državnog povjerenstva ne smiju biti mentori učenicima.

**ŠKOLSKA NATJECANJA**

Pravo sudjelovanja na natjecanju Računovodstvo imaju natjecatelji koji se obrazuju za zanimanje Ekonomist.

Škole, čiji se učenici žele natjecati, organiziraju i provode školsko natjecanje **27. siječnja 2017.** Natjecateljske zadatke za školsko natjecanje izrađuje Školsko povjerenstvo.

Pravo natjecanja na Županijskoj/Međužupanijskoj razini stječu učenici koji su na školskom natjecanju ostvarili **najmanje 70 %** od ukupnog broja bodova.

Rezultate školskih natjecanja školska povjerenstva dužna su upisati u **VETIS** najkasnije **do 30. siječnja 2017. godine**.

#### ŽUPANIJSKA/MEĐUŽUPANIJSKA NATJECANJA

Županijski uredi za školstvo i Hrvatska zajednica računovođa i financijskih djelatnika organiziraju i provode Županijsko/Međužupanijsko natjecanje.

U županijama gdje je organizirano više Udruga računovođa i financijskih djelatnika potrebno je njihovim međusobnim kontaktima postići suglasnost o suorganiziranju natjecanja.

Županijsko/Međužupanijsko povjerenstvo dužno je organizirati i provesti Županijsko/Međužupanijsko natjecanje 28. veljače 2017. godine. Županijsko/Međužupanijsko povjerenstvo ujedno je i prosudbeno povjerenstvo koje ocjenjuje natjecateljski zadatak nakon provedenog natjecanja, upisuje rezultate u sustav VETIS-a, rješava žalbe učenika te objavljuje privremenu i konačnu ljestvicu poretka, do ponoći 28. veljače 2017.

Član Županijskog/Međužupanijskog povjerenstva ne smije biti mentor učenicima.

Županijsko natjecanje održat će se u Gradu Zagrebu, a Međužupanijska natjecanja prema sljedećem rasporedu županija:

|  |  |
| --- | --- |
| R. br. | Županije obuhvaćene međužupanijskim natjecanjem |
| 1. | I. Zagrebačka i III. Sisačko-moslavačka |
| 2. | II. Krapinsko-zagorska, V. Varaždinska i XX. Međimurska |
| 3. | IV. Karlovačka i IX. Ličko-senjska |
| 4. | VI. Koprivničko-križevačka i VII. Bjelovarsko-bilogorska |
| 5. | X. Virovitičko-podravska, XI. Požeško-slavonska i XII. Brodsko-posavska |
| 6. | XIV. Osječko-baranjska i XVI.Vukovarsko-srijemska |
| 7. | VIII. Primorsko-goranska i XVIII. Istarska |
| 8. | XIII. Zadarska i XV. Šibensko-kninska |
| 9. | XVII. Splitsko-dalmatinska i XIX. Dubrovačko-neretvanska |

Školu domaćina Županijskog/Međužupanijskog natjecanja utvrđuju županije međusobnim dogovorom. Povjerenstvo za organizaciju Županijskog/Međužupanijskog natjecanja imenuje upravno tijelo županije nadležno za poslove obrazovanja na čijem se području nalazi škola domaćin Županijskog/Međužupanijskog natjecanja.

Natjecateljske zadatke za Županijska/Međužupanijska natjecanja izrađuje Državno povjerenstvo.

DRŽAVNO NATJECANJE

Državno natjecanje organizira i provodi Državno povjerenstvo u suradnji sa Školom domaćinom i Hrvatskom zajednicom računovođa i financijskih djelatnika.

Agencija za strukovno obrazovanje i obrazovanje odraslih, u suradnji s Državnim povjerenstvom, sastavlja jedinstvenu rang-listu ostvarenih rezultata na Županijskim/Međužupanijskim natjecanjima i prema njoj će prvih **11** natjecatelja imati pravo sudjelovanja na Državnom natjecanju.

Pravo sudjelovanja na Državnom natjecanju ima i najbolje rangirani učenik/ca Škole domaćina na Županijskom/Međužupanijskom natjecanju, ako Škola domaćin nema svojega predstavnika/cu na jedinstvenoj rang listi koju je sastavila Agencija za strukovno obrazovanje i obrazovanje odraslih i Državno povjerenstvo.

Škole trebaju potvrditi sudjelovanje svojih učenika/ca za Državno natjecanje i njihove nastavnike/mentore te javiti Školi domaćinu najkasnije do **17. ožujka 2017.** **godine.**

Državno povjerenstvo sastavlja zadatke za Državno natjecanje, organizira ga i provodi u suradnji sa Školom domaćinom.

Državno povjerenstvo nakon završetka natjecanja obznanjuje privremenu ljestvicu poretka. Natjecatelji/ce imaju mogućnost pisane žalbe/prigovora u roku od 30 minuta od objave privremene ljestvice poretka. Za vrijeme trajanja žalbenog roka natjecatelji mogu izvršiti uvid u svoje pisane zadatke. Državno povjerenstvo rješava žalbu i u pisanom obliku odgovara na nju. Nakon žalbenog postupka objavljuje se ljestvica konačnog poretka.

Za osvojeno prvo, drugo i treće mjesto učenici/ce dobivaju medalje i priznanja, a ostali učenici/ce pohvalnice. Svi mentori/ce dobivaju zahvalnice.

Tijekom natjecanja Škola domaćin može organizirati okrugli stol, predavanje za nastavnike/ce iz gospodarske prakse, a po završenom natjecanju za sve se sudionike može organizirati izlet i druženje.

##### PROVEDBA NATJECANJA, VREDNOVANJE I RANGIRANJE

Školska/Županijska/Međužupanijska natjecanja i Državno natjecanje provodi se, vrednuje i rangira na sljedeći način:

1. Natjecatelji rješavaju natjecateljske zadatke.
2. Svaki zadatak boduje se odvojeno.
3. Priznavanje točnog odgovora može biti na razini sintetičkog konta osim kod onih poslovnih događaja gdje se zahtijeva knjiženje na analitičkom kontu.
4. Priznavanje točnog odgovora podrazumijeva iznos izražen u kunama i lipama.
5. Moguće je da se pojavi razlika u šifri (broju) konta zbog korištenja različitih udžbenika odobrenih od strane Ministarstva znanosti i obrazovanja te se priznaje točan odgovor ako naziv konta odgovara bez obzira na različitu šifru (broj) konta.
6. U postupku ispravljanja priznaju se različite varijante u načinu rješavanja istih poslovnih promjena te se iste boduju maksimalnim brojem bodova predviđenim u rješenju kako ne bi bilo odstupanja radi korištenja različitih udžbenika odobrenih od strane Ministarstva znanosti i obrazovanja.
7. U postupku ispravljanja priznaju se samo ispravci napravljeni na način da se vidi prethodni unos.
8. Pri rješavanju natjecateljskih zadatka koristi se samo pribor za pisanje, kalkulator i kontni (računski) plan. Korištenje literature (udžbenika i sl.) nije dozvoljeno.
9. Kontni plan ne smije sadržavati nikakve bilješke niti oznake.
10. Školsko/Županijsko/Međužupanijsko/Državno povjerenstvo prije početka natjecanja dužno je provjeriti kontni plan i kalkulatore.
11. Natjecatelj/ica koji/a prekrši pravila navedena u točki 8 i 9 bit će udaljen/a s natjecanja.
12. Natjecateljski zadatci rješavaju se samostalno. Konzultacije s drugim učenicima nisu dozvoljene.
13. Predviđeno vrijeme za rješavanje natjecateljskih zadataka je 180 min tj. tri sunčana sata.

***PROVEDBA NATJECANJA***

Županijsko/Međužupanijsko/Državno povjerenstvo se na dan natjecanja uključuje u sustav VETIS i provodi natjecanje slijedeći upute:

1. prije samog početka natjecanja članovi Županijskog/Međužupanijskog/Državnog povjerenstva kreiraju putem VETIS-a košuljicu za svakog učenika, preuzimaju zadatke i rješenja, žalbeni list i generiraju zaporke za svakog učenika
2. u prostorijama škole učenici, prije nego dobiju radni materijal (pitanja i zadatak), preuzimaju listić s osobnom zaporkom i upisuju svoje ime i prezime te spremaju listić u omotnicu
3. učenici su dužni zapamtiti svoju zaporku do kraja natjecanja
4. zatvorene omotnice sa zaporkama preuzima predsjednik Županijskog/Međužupanijskog/Državnog povjerenstva i otvara ih nakon isteka žalbenog roka.

***Dodatne upute za provedbu natjecanja:***

1. učenici se pripremaju u učionicama predviđenima za provedbu natjecanja uz nazočnost dežurnih nastavnika i članova Županijskog/Međužupanijskog/Državnog povjerenstva
2. članovi Županijskog/Međužupanijskog/Državnog povjerenstva netom prije natjecanja daju upute i dijele zadatke učenicima
3. po završetku natjecanja predsjednik Županijskog/Međužupanijskog/Državnog povjerenstva preuzima rješenja i pohranjuje ih do trenutka ispravljanja
4. Županijsko/Međužupanijsko/Državno povjerenstvo ocjenjuje i boduje natjecateljske zadatke, izrađuje privremenu ljestvicu poretka, rješava žalbe natjecatelja te nakon žalbenog roka obznanjuje konačnu ljestvicu poretka.

U slučaju da dva ili više učenika/ca ostvari isti broj bodova, prednost ima učenik/ca koji je u kraćem vremenu predao natjecateljski zadatak, a u slučaju da i tada imaju isti broj bodova, prednost ima natjecatelj koji je ostvario veći broj bodova iz mozgalica.

Navedeni kriteriji vrijede za prva tri mjesta, na svim razinama natjecanja.